**Nr.** **1510/15.01.2025**

**REFERAT DE APROBARE**

**la Proiectul de hotărâre privind acordarea unui mandat special reprezentantului Judeţului Cluj în Adunarea Generală a Acţionarilor la Centrul Agro Transilvania Cluj S.A., în vederea exercitării drepturilor de acţionar**

|  |
| --- |
| **Secțiunea 1** - **Motivul adoptării actului administrativ:** |
| 1. **Descrierea situației actuale:** |
| **1.1.Cerinţe care reclamă necesitatea actului administrativ:** |
| În temeiul dispoziţiilor Legii nr. 31/1990 privind societățile, republicată, cu modificările și completările ulterioare, ale articolului 92 din O.U.G. nr. 57/2019 privind Codul Administrativ, Consiliul Județean Cluj a hotărât participarea cu capital și cu bunuri, la înfiinţarea, funcţionarea şi dezvoltarea unor regii autonome și societăți de interes județean.  În baza dispoziţiilor articolului 173 alin.1 lit. a) și alin.2 litera d) din O.U.G. nr. 57/2019 privind Codul Administrativ, cu modificările și completările ulterioare, Consiliul Judeţean Cluj exercită, în numele Judeţului Cluj, toate drepturile şi obligaţiile corespunzătoare participaţiilor deţinute la societăţi sau regii autonome, în condiţiile legii.  Conform prevederilor art. 111 alin. (2) litera b^1) din Legea privind societăţile nr. 31/1990, republicată, cu modificările şi completările ulterioare, în cazul societăţilor ale căror situaţii financiare sunt auditate, Adunarea Generală a Acţionarilor este obligată să numească sau să demită auditorul financiar şi să fixeze durata minimă a contractului de audit financiar.  Potrivit dispozițiilor art. 65 alin.(6) lit. f) din Legea 162/2017 privind auditul statutar al situațiilor financiare anuale și al situațiilor anuale consolidate și de modificare a unor acte normative, cu modificările și completările ulterioare, comitetul de audit al societății răspunde de procedura de selecţie a auditorului financiar sau a firmei de audit şi recomandă adunării generale a acţionarilor auditorul financiar sau firma de audit care urmează a fi desemnată.  Conform prevederilor art. 3 din același act normativ, auditul statutar se efectuează de către auditori financiari sau de firme de audit autorizate în România, care se înscriu ca membri ai Camerei Auditorilor Financiari din România.  Potrivit art. 47 din O.U.G. 109/2011 privind guvernanţa corporativă a întreprinderilor publice, cu modificările și completările ulterioare, situaţiile financiare ale întreprinderilor publice sunt supuse auditului statutar, care se efectuează de către auditori statutari, persoane fizice sau juridice autorizate în condiţiile legii. Auditorii statutari sunt numiţi pe baza unor criterii de selecţie transparente, înainte de încheierea exerciţiului financiar, de către adunarea generală a acţionarilor/asociaţilor, pentru o perioadă de 3 ani. În toate cazurile, perioada maximă de auditare a unei întreprinderi publice de către acelaşi auditor financiar, persoană fizică sau juridică, este de 6 ani consecutivi şi se efectuează în conformitate cu standardele internaţionale de audit. |
| **1.2.Cerinţe care reclamă oportunitatea actului administrativ:** |
| Prin Hotărârea Adunării Generale a Acţionarilor Centrului Agro Transilvania Cluj S.A. nr. 1/29.01.2021, doamna Crețu Elena a fost desemnată ca auditor statutar al situațiilor financiare anuale ale societății, pentru anii 2021, 2022 și 2023.  Având în vedere faptul că acest auditor a a avut contract de prestări servicii de audit cu societatea și anterior perioadei menționate mai sus, pentru a respecta dispozițiile referitoare la perioada maximă de auditare a unei întreprinderi publice de către acelaşi auditor financiar, așa cum sunt acestea prevăzute la art 47 din O.U.G. 109/2011 privind guvernanţa corporativă a întreprinderilor publice, Consiliul de administrație al societății a demarat procedurile în vederea contractării serviciilor unui nou auditor statutar pentru anii 2024, 2025 și 2026.  Conform mențiunilor din Referatul de necesitate și oportunitate nr. 64/10.01.2025 privind numirea auditorului statutar al Societății Centrul Agro Transilvania Cluj SA, Consiliul de administrație al întreprinderii publice a luat act de constatarea Comitetului de audit cu privire la faptul că societatea Premier Class Audit S.R.L. îndeplinește condițiile pentru a fi desemnată ca auditor statutar al situațiilor financiare anuale ale societății pentru anii 2024, 2025 și 2026, adoptând în acest sens Hotărârea nr. 2/10.01.2025.  În vederea aprobării și desemnării unui auditor statutar al situațiilor financiare anuale pentru anii 2024, 2025 și 2026, Centrul Agro Transilvania Cluj S.A. a solicitat acordarea unui mandat reprezentantului Județului Cluj în A.G.A., prin adresa nr. 65/10.01.2025, înregistrată la Consiliul Județean Cluj cu nr. 785/10.01.2025.  Centrul Agro Transilvania Cluj S.A. a transmis Convocatorul Adunării Generale Ordinare a Acționarilor la Centrul Agro Transilvania Cluj S.A., cu adresa nr. 3065/18.02.2024, înregistrată la Consiliul Județean Cluj cu nr. 53840/24.12.2024, având pe ordinea de zi aprobarea numirii auditorului statutar al societății.  Având în vedere aspectele de mai sus, coroborate cu cele menționate la pct. 1.1, considerăm oportună acordarea unui mandat special reprezentantului Judeţului Cluj în Adunarea Generală a Acţionarilor la Centrul Agro Transilvania Cluj S.A., în vederea exercitării drepturilor de acţionar pentru ședința convocată la data de 30.01.2025, ora 14:00, conform convocatorului susmenționat.. |
| 1. **Schimbari preconizate:** |
| Situațiile financiare ale Centrului Agro Transilvania Cluj S.A.. aferente anilor 2024, 2025 și 2026 vor fi auditate de firma Premier Class Audit S.R.L. |
| **Secțiunea a 2-a - Impactul socio-economic:** |
| Nu este cazul |
| **Secțiunea a 3-a - Impactul financiar asupra bugetului judeţului pe termen scurt (an curent)/lung**: |
| Prezentul proiect de hotărâre nu are impact financiar asupra bugetului județului. |
| **Secțiunea a 4-a - Activități de informare publică și consultare privind elaborarea și implementarea actului administrativ:** |
| Nu e cazul |

|  |
| --- |
| **Secțiunea a 5-a - Efectele actului administrativ asupra actelor administrative în vigoare și măsuri de implementare:** |
| Nu e cazul |
| **Secțiunea a 6-a - Anexe la referatul de aprobare:** |
| - Adresa societății nr. 65/10.01.2025, înregistrată la Consiliul Județean Cluj cu nr. 785/10.01.2025;  - Referatul de necesitate și oportunitate nr. 64 din 10.01.2025;  - Hotărârea Consiliului de administrație a societății Centrul Agro Transilvania Cluj S.A. nr. 2/10.01.2025;  - Convocatorul Adunării Generale Ordinare a Acționarilor la Centrul Agro Transilvania Cluj S.A. înregistrat la Consiliul Județean cu nr. 53840/24.12.2024. |

**INIȚIATOR,**

**PREŞEDINTE,**

**Alin Tișe**

**PROIECT DE HOTĂRÂRE**

**privind acordarea unui mandat special reprezentantului**

**Judeţului Cluj în Adunarea Generală a Acţionarilor la Centrul Agro Transilvania Cluj S.A., în vederea exercitării drepturilor de acţionar**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. ............ din .............. privind acordarea unui mandat special reprezentantului Judeţului Cluj în Adunarea Generală a Acţionarilor la Centrul Agro Transilvania Cluj S.A., în vederea exercitării drepturilor de acţionar, propus de preşedintele Consiliului Judeţean Cluj, domnul Alin Tișe, care este însoţit de Referatul de aprobare cu nr. 1510/15.01.2025; Raportul de specialitate întocmit de compartimentului de resort din cadrul aparatului de specialitate al Consiliului Judeţean Cluj cu nr. 1516/15.01.2025 și Avizul cu nr.......... din .................. adoptat de Comisia de specialitate nr. ……, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**Ținând cont de:**

* Adresa societății Centrul Agro Transilvania Cluj S.A. nr. 65/10.01.2025, înregistrată la Consiliul Județean Cluj cu nr. 785/10.01.2025;
* Hotărârea Consiliului de administrație al societății nr. 2/10.01.2025;
* Convocatorul Adunării Generale a Acționarilor la Centrul Agro Transilvania Cluj S.A., înregistrat la Consiliul Județean Cluj cu nr. 53840/24.12.2024.

**Luând în considerare prevederile:**

* art. 123 – 140 și ale art. 142 -156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020, republicată.

**În conformitate cu prevederile:**

* art. 173 alin.(2) lit. d) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art. 111 alin. (2) lit. b^1) și art. 160 din Legea privind societățile nr. 31/1990, republicată, cu modificările şi completările ulterioare;
* art. 3 și art. 65 alin.(6) lit. f) din Legea 162/2017 privind auditul statutar al situaţiilor financiare anuale şi al situaţiilor financiare anuale consolidate şi de modificare a unor acte normative, cu modificările și completările ulterioare;
* art. 47 din Ordonanța de Urgență a Guvernului nr. 109/2011 privind guvernanţa corporativă a întreprinderilor publice, cu modificările și completările ulterioare;
* Hotărârii Consiliului Județean Cluj nr. 229/28.11.2024 privind desemnarea reprezentanţilor Judeţului Cluj în adunarea generală a acţionarilor la societăţile la care acesta este acţionar;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**h o t ă r ă ş t e:**

**Art.1.** Se acordă mandat special reprezentantului Judeţului Cluj în Adunarea Generală a Acţionarilor la Centrul Agro Transilvania Cluj S.A. pentru:

**a)** constatarea încetării, cu data de 01.01.2025, a mandatului de auditor financiar/statutar al Centrului Agro Transilvania Cluj S.A.al doamnei Elena Crețu;

**b)** aprobarea numirii, începând cu data semnării contractului, ca auditor statutar al situațiilor financiare anuale ale societății pentru anii 2024, 2025 și 2026, a firmei de audit Premier Class Audit S.R.L., cu sediul în \_\_\_\_\_\_\_\_\_\_, str.\_\_\_\_\_\_\_\_\_\_\_\_\_\_\_\_, nr.\_\_\_, etaj\_\_\_\_, ap.\_\_\_\_, jud.\_\_\_\_\_\_\_, nr. înmatriculare la Registrul Comerțului \_\_\_\_\_\_\_\_\_\_\_\_\_\_\_\_\_\_\_\_, cod unic de înregistrare \_\_\_\_\_\_\_\_\_\_\_\_\_\_ şi posesoare a Autorizației nr. \_\_\_\_\_\_\_\_\_\_\_\_\_\_ eliberată de Camera Auditorilor Financiari din România.

**Art.2**. Reprezentantul Judeţului Cluj în Adunarea Generală a Acţionarilor la Centrul Agro Transilvania Cluj S.A. va depune la Consiliul Judeţean Cluj, în termen de cel mult două zile lucrătoare de la data desfăşurării şedinţei A.G.A., copii conforme cu originalul ale hotărârilor adoptate şi al procesului-verbal al şedinţei.

**Art.3.** Cu punerea în aplicare a prevederilor prezentei hotărâri se încredinţează reprezentantul Judeţului Cluj în A.G.A. la Centrul Agro Transilvania Cluj S.A.. și societatea Centrul Agro Transilvania Cluj S.A.

**Art.4.** Prezenta hotărâre se comunică Direcţiei Generale Buget-Finanţe, Resurse Umane; reprezentantului Judeţului Cluj în A.G.A. la Centrul Agro Transilvania Cluj S.A., societăţii Centrul Agro Transilvania Cluj S.A., precum şi Prefectului Judeţului Cluj şi se aduce la cunoştinţă publică prin afişarea la sediul Consiliului Judeţean Cluj şi pe pagina de internet „www.cjcluj.ro”.

**Contrasemnează:**

**PREŞEDINTE, SECRETAR GENERAL AL JUDEŢULUI,**

**Alin Tișe Simona Gaci**

**Nr. …. din …./….. /2025**

Prezenta hotărâre a fost adoptată cu ... voturi “pentru” … voturi “împotrivă”, …. ”abţineri” şi …. membri ai Consiliului județean nu au votat, fiind astfel respectate prevederile legale privind majoritatea de voturi necesară.

**INIȚIATOR,**

**PREŞEDINTE,**

**Alin Tișe**

**Direcţia Generală Buget Finanţe, Resurse Umane**

**Serviciul Resurse Umane, Compartiment Guvernanță Corporativă**

**Nr. 1516/15.01.2025**

**RAPORT DE SPECIALITATE**

|  |  |  |  |  |
| --- | --- | --- | --- | --- |
| **Titlul proiectului de hotărâre** | | Proiect de hotărâre privind acordarea unui mandat special reprezentantului Judeţului Cluj în Adunarea Generală a Acţionarilor la Centrul Agro Transilvania Cluj S.A., în vederea exercitării drepturilor de acţionar | | |
| **Compartiment de resort:** | | Serviciul Resurse Umane, Compartiment Guvernanță Corporativă | | |
| **Secțiunea 1 - Documentare și analiză:** | | | | |
| Actele normative specifice, incidente, în cazul acestui proiect de hotărâre, sunt:   * art. 173 alin.(2) lit. d) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare; * art. 111 alin. (2) litera b^1) și art. 160 din Legea privind societățile nr. 31/1990, republicată, cu modificările şi completările ulterioare; * art. 3 și art. 65 alin.(6) lit. f) din Legea 162/2017 privind auditul statutar al situaţiilor financiare anuale şi al situaţiilor financiare anuale consolidate şi de modificare a unor acte normative, cu modificările și completările ulterioare; * art. 47 din Ordonanța de Urgență a Guvernului nr. 109/2011 privind guvernanţa corporativă a întreprinderilor publice, cu modificările și completările ulterioare; * Hotărârea Consiliului Județean Cluj nr. 229/28.11.2024 privind desemnarea reprezentanţilor Judeţului Cluj în adunarea generală a acţionarilor la societăţile la care acesta este acţionar. | | | | |
| **Secțiunea a 2-a - Fundamentare tehnică, respectiv cerințele de natuă tehnică, economică, juridică, posibilități de realizare în condiții de utilitate, legalitate, regularitate, eficiență, eficacitate și economicitate:** | | | | |
| Potrivit art. 47 din O.U.G. 109/2011 privind guvernanța corporativă a întreprinderilor publice, cu modificările și completările ulterioare, situaţiile financiare ale întreprinderilor publice sunt supuse auditului statutar, care se efectuează de către auditori statutari, persoane fizice sau juridice autorizate în condiţiile legii. Auditorii statutari sunt numiţi, pe baza unor criterii de selecţie transparente, înainte de încheierea exerciţiului financiar, de către adunarea generală a acţionarilor/asociaţilor, pentru o perioadă de 3 ani. În toate cazurile, perioada maximă de auditare a unei întreprinderi publice de către acelaşi auditor financiar, persoană fizică sau juridică, este de 6 ani consecutivi şi se efectuează în conformitate cu standardele internaţionale de audit.  Conform prevederilor art. 111 alin. (2) litera b^1) din Legea privind societăţile nr. 31/1990, republicată, cu modificările şi completările ulterioare, în cazul societăţilor ale căror situaţii financiare sunt auditate, Adunarea Generală a Acţionarilor este obligată să numească sau să demită auditorul financiar şi să fixeze durata minimă a contractului de audit financiar.  Potrivit dispozițiilor art. 65 alin.(6) lit. f) din Legea 162/2017 privind auditul statutar al situațiilor financiare anuale și al situațiilor anuale consolidate și de modificare a unor acte normative, cu modificările și completările ulterioare, comitetul de audit al societății răspunde de procedura de selecţie a auditorului financiar sau a firmei de audit şi recomandă adunării generale a acţionarilor auditorul financiar sau firma de audit care urmează a fi desemnată. De asemenea, art. 3 din același act normativ, prevede ca auditul statutar să se efectueaze de către auditori financiari sau de firme de audit autorizate în România, care se înscriu ca membri ai Camerei Auditorilor Financiari din România.  Prin Hotărârea Adunării Generale a Acţionarilor Centrului Agro Transilvania Cluj S.A. nr. 1/29.01.2021, doamna Crețu Elena a fost desemnată ca auditor statutar al situațiilor financiare anuale ale societății, pentru anii 2021, 2022 și 2023.  Având în vedere faptul că doamna Crețu Elena a a avut contract de prestării servicii de audit cu Centrul Agro Transilvania Cluj S.A. și anterior perioadei menționate mai sus, pentru a respecta dispozițiile referitoare la perioada maximă de auditare a unei întreprinderi publice de către acelaşi auditor financiar, așa cum sunt acestea prevăzute la art 47 din O.U.G. 109/2011 privind guvernanţa corporativă a întreprinderilor publice, Consiliul de administrație al societății a demarat procedurile în vederea contractării serviciilor unui nou auditor statutar pentru anii 2024, 2025 și 2026.  Conform mențiunilor din Referatul de necesitate și oportunitate nr. 64 din 10.01.2025, Consiliul de administrație al întreprinderii publice a luat act de constatarea Comitetului de audit cu privire la faptul că societatea Premier Class Audit S.R.L. îndeplinește condițiile pentru a fi desemnată ca auditor statutar al situațiilor financiare anuale ale societății pentru anii 2024, 2025 și 2026, adoptând în acest sens Hotărârea nr. 2/10.01.2025.  În vederea aprobării și desemnării unui auditor statutar al situațiilor financiare anuale pentru anii 2024, 2025 și 2026, Centrul Agro Transilvania Cluj S.A. a solicitat acordarea unui mandat reprezentantului Județului Cluj în A.G.A., prin adresa înregistrată la Consiliul Județean Cluj cu nr. 785/10.01.2025.  Centrul Agro Transilvania Cluj S.A. a transmis Convocatorul Adunării Generale Ordinare a Acționarilor la Centrul Agro Transilvania Cluj S.A., cu adresa nr. 3065/18.12.2024, înregistrată la Consiliul Județean Cluj cu nr. 53840/24.12.2024, având pe ordinea de zi aprobarea numirii auditorului statutar al societății.  Ținând cont de argumentele prezentate mai sus, considerăm că este necesară acordarea unui mandat reprezentantului județului în Adunarea Generală a Acționarilor la Centrul Agro Transilvania Cluj S.A. în vederea exercitării drepturilor de acționar, pentru ședința convocată la data de 30.01.2025, ora 14:00, conform convocatorului susmenționat. | | | | |
| **Secțiunea a 3-a - Efecte preconizate ale aplicării actului administrativ (impactul financiar asupra bugetului judeţului pe termen scurt (pe anul curent)/lung, impactul asupra mediului concurențial şi domeniului ajutoarelor de stat, impactul asupra sarcinilor administrative, impactul asupra mediului):** | | | | |
| Actul administrativ nu are impact financiar asupra bugetului județului.  Măsurile de implementare în temeiul hotărârii de Consiliu Județean vor viza emiterea Hotărârii Adunării Generale a Acționarilor potrivit dispozițiilor prezentei hotărâri precum și prezentarea raportului auditorului numit, la data depunerii situațiilor financiare anuale ale societății la Consiliul Județean Cluj, în vederea aprobării. | | | | |
| **Secțiunea a 4-a - Concluzii/propuneri:** | | | | |
| În urma analizării proiectului de hotărâre și a documentării efectuate, certificăm faptul că proiectul de hotărâre **îndeplinește** cerințele tehnice specificate la Secțiunea a 2-a” | | | | |
|  | **Prenume și nume** | | **Data** | **Semnătura** |
| Avizat: director general | Cristina Șchiop | |  |  |
| Verificat: șef serviciu | Corina Mocan | |  |  |
| Elaborat: consilier | Ciprian Leonte | |  |  |

|  |  |  |  |
| --- | --- | --- | --- |
| **CIRCUIT PROIECT DE HOTĂRÂRE**  **privind acordarea unui mandat special reprezentantului**  **Judeţului Cluj în Adunarea Generală a Acţionarilor la Centrul Agro Transilvania Cluj S.A., în vederea exercitării drepturilor de acţionar** | | | |
| **1. Transmitere proiect în vederea analizării şi întocmirii raportului/rapoartelor de specialitate ale compartimentelor de resort nominalizate** | | | |
| Compartimentele de resort nominalizate  (Direcția/serviciul) | Datele de întocmire și depunere a rapoartelor de specialitate | Semnătura persoanelor competente pentru nominalizare/  stabilire date de întocmire | Raport întocmit/  Refuz întocmire raport/  semnătură |
| Direcția Generală Buget Finanțe Resurse Umane/  Serviciul Resurse Umane, Compartiment Guvernanță Corporativă | 16.01.2025 |  | Raport întocmit |
|  | | | |
| **2. Transmitere proiect pentru acordarea avizului de legalitate de către consilierul juridic din cadrul Direcției Juridice** | | | |
| Numele și prenumele consilierului juridic | Semnătura persoanei competente pentru nominalizare | | Aviz acordat/  Refuz aviz/  semnătură |
| Raluca Groza |  | | avizat |
|  | | | |
|  | | | |
|  | | | |
| **3. Transmitere proiect în vederea avizării pentru legalitate de către secretarul general al judeţului** | | | |
| Numele și prenumele secretarului general al județului | Caracterul normativ sau individual al proiectului | | Avizul acordat/  Refuz aviz/  semnătură |
| Simona Gaci | individual | | avizat |
|  | | | |
| **4. Transmitere proiect pentru adoptarea avizului/avizelor comisiei/comisiilor de specialitate nominalizate** | | | |
| Comisia de specialitate nominalizată | Data de întocmire și depunere a avizului | Semnătura persoanelor competente pentru nominalizare/  stabilire date de întocmire | Avizul adoptat/  Aviz implicit favorabil |
| 4 |  |  |  |
|  |  |  |  |
|  |  |  |  |